
E L Ő T E R J E S Z T É S

a Képviselő-testület 2024. november 18-i nyilvános ülésére

Tárgy:
Tag delegálása a Balatonfüredi Többcélú Társulás társulási tanácsába 
Előterjesztő:
Gyarmati Kornél polgármester

Előkészítette:
dr. Varga Viktória jegyző
Tisztelt Képviselő-testület!

Tagyon Község Önkormányzata Képviselő-testülete tagja a szociális és gyermekvédelmi alapszolgáltatások, továbbá a belső ellenőrzés ellátására létrehozott Balatonfüredi Többcélú Társulásnak.

A Társulást létrehozó megállapodás 9.1. pontja értelmében a társult önkormányzatok képviselő-testületei által delegált tagok alkotják a Társulás legfőbb döntéshozó szervét, a Társulási Tanácsot. 
A tagok delegálásáról a képviselő-testületek döntenek. Tagyon Község Önkormányzata Képviselő-testülete a társulási tanácsba Steierlein István polgármestert delegálta.
Tekintettel arra, hogy a 2024. június 9. napján megtartott általános önkormányzati választáson új polgármester került megválasztásra, szükséges, hogy a képviselő-testület új tag delegálásról határozzon. Az ellátott feladatok súlya és kötelező jellege miatt javaslom, hogy a társulási tanácsba továbbra is a települési önkormányzat polgármestere kerüljön delegálásra.

Kérem a tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.
HATÁROZATI JAVASLAT
Tagyon Község Önkormányzata Képviselő-testülete a Balatonfüredi Többcélú Társulás Társulási Tanácsába Gyarmati Kornél polgármestert delegálja.
Szentantalfa, 2024. november 13.
                Gyarmati Kornél
        polgármester

